Natalya Duxnova. Natalya Stanislavovna Duxnova ()(1966-yil 16-iyul, Moʻynoq) – 800, 1000 va 1500 metrga yugurish boʻyicha sovet, rus va belaruslik yengil atletikachi. 1994-yil 800 m masofaga yugurish boʻyicha Yevropa chempioni. Ikkita Olimpiada ishtirokchisi (1996, 2000). Belarus Respublikasida xizmat koʻrsatgan sport ustasi (1994), Belarus Respublikasida xizmat koʻrsatgan sport murabbiy (2016). Yugurish boʻyicha Belarus rekordchisi. Uning rekordi: 1000 metr ochiq maydonda – 2:37,33 (1995), 800 metr yopiq maydonda – 1:59,31 (1997), 1000 metr yopiq maydonda – 2:35,89 (1996). Biografiyasi. Natalya Stanislavovna Duxnova 1966-yil 16-iyulda Moʻynoq shahrida tugʻilgan. U 6 yoshligiida ota-onasi bilan Yaroslavl viloyati Uglichga koʻchib oʻtishgan. Yoshligida Natalya changʻi sporti bilan shugʻullangan, keyin 18 yoshida yengil atletika bilan shugʻullanishni boshlagan. Natalya Yaroslavl viloyati yengil atletika sport maktabida Lev Aleksandrovich Luzin bilan birga mashq qilgan. 1990-yilda u taniqli murabbiy Vladimir Nikolayevich Pologov qoʻl ostida SSSR terma jamoasiga qoʻshilgan. 1992-yilda u murabbiyi bilan birgalikda Rossiyadan Belarusga koʻchib oʻtishga qaror qilgan. Jismoniy tarbiya institutini tamomlagan (1999). 800 metrga yugurishda besh karra Belarus chempioni (1992, 1993, 1996, 1999, 2003) va 1500 metrga yugurish boʻyicha ikki karra Belarus chempionligini qoʻlga kiritgan (1996, 1999). 2005-yilda sportchilik faoliyatini yakunlagan, qizi dunyoga kelganidan soʻng, Natalya murabbiylik faoliyatini boshlagan. Uning eng taniqli shogirdi 2015-yilgi jahon chempioni va 2014-yilgi Yevropa chempioni Marina Arzamasova hisoblanadi. 2016-yilda Duxnova „Belarus Respublikasida xizmat koʻrsatgan sport murabbiyi“ faxriy unvoni bilan taqdirlangan. Yengil atletika boʻyicha Respublika olimpiya tayyorlash markazida faoliyat yuritadi.